Mērsraga iela (Rīga)
Šis raksts ir par ielu Rīgā. Par citām jēdziena Mērsraga iela nozīmēm skatīt nozīmju atdalīšanas lapu. Mērsraga iela ir iela Rīgā, Zemgales priekšpilsētā, Āgenskalnā. Mērsraga iela sākas krustojumā ar Mazo Nometņu ielu pie Kobes dārza un beidzas krustojumā ar Kolkasraga ielu. Kopējais ielas garums ir 240 metri, tā ir klāta ar asfalta segumu. Mērsraga ielā ir īres namu apbūve. Iela ir nosaukta Rīgas līča rietumu krasta izteiktākā zemesraga — Mērsraga, un tāda paša nosaukuma ciema vārdā.